钦定古今图书集成/明伦汇编/氏族典/第038卷 > 《廖用贤尚友录》 > 江滋
## 钦定古今图书集成/明伦汇编/氏族典/第038卷 > 《廖用贤尚友录》 > 江滋

按《尚友录》：“滋字益之，崇安人。第进士，调耒阳令。滋始
至，视学宇颓敝，即鼎新之，作《谕学诗》七十韵，备述朝廷勉励士子之意。监司上其事，特迁一官。继知长社
县。时苏辙退居颍上，杜门谢客，惟滋每造，得相容接，
且相与唱酬。有《颍州集》。官至朝议大夫。”